La Llei 4/1990, de 9 de març, d'ordenació de l'abastament d'aigua a l'àrea de Barcelona, va crear l'Ens d'Abastament d'Aigua i el va configurar com una entitat de dret públic encarregada de prestar el servei públic d'interès de la Generalitat i, per tant, de la seva competència, consistent en la producció i el subministrament d'aigua potable per a l'abastament de poblacions a través de la xarxa Ter.Llobregat.
Els seus Estatuts, aprovats pel Decret 210/1993, de 27 de juliol, van conferir el govern de l'entitat al Consell d'Administració i al president, de manera que aquest Consell és el màxim òrgan rector i exerceix l'autoritat superior.
Posteriorment, la regulació del cicle de l'aigua ha experimentat una profunda revisió tant des del punt de vista organitzatiu com des del substantiu.
Així, la Llei 25/1998, de 31 de desembre, de mesures administratives, fiscals i d'adaptació a l'euro, va crear l'Agència Catalana de l'Aigua i li va atribuir totes les competències en matèria d'aigües i obres hidràuliques, de manera que va quedar constituïda com l'administració hidràulica única de la Generalitat.
Per la seva banda, la Llei 6/1999, de 12 de juliol, d'ordenació, gestió i tributació de l'aigua, va aprofundir en la reforma iniciada i va dur a terme una reordenació de les funcions i l'organització de l'Ens d'Abastament d'Aigua, i el va adscriure al Departament competent en matèria de Medi Ambient.
Les principals lleis en matèria d'aigües de Catalunya, inclosos els preceptes vigents en la matèria de les esmentades Llei 4/1990, Llei 25/1998 i Llei 6/1999, han estat objecte de refosa mitjançant el Decret legislatiu 3/2003, de 4 de novembre.
Aquest Text refós incorpora les vigents disposicions relatives a l'Ens d'Abastament d'Aigua en el seu títol III.
L'article 40 estableix les directrius relatives a la composició i a la forma de designació dels membres del Consell d'Administració de l'Ens d'Abastament d'Aigua, que s'han de concretar mitjançant un decret.
Aquestes directrius estableixen que el Consell d'Administració s'ha d'integrar amb una representació paritària de l'Administració de la Generalitat i de les corporacions locals destinatàries de l'abastament.
La Llei 6/1999 no es va limitar a ordenar la modificació de la composició del Consell d'Administració de l'Ens d'Abastament, sinó que també va introduir modificacions en algunes de les funcions que desplega aquest Ens i que ha passat a l'Agència Catalana de l'Aigua, com indica l'apartat tercer de la disposició addicional segona de la Llei esmentada, que recull l'article 8.2.d) del Decret legislatiu 3/2003.
Aquesta modificació també ha de quedar reflectida en els Estatuts.
En darrer terme, la mateixa disposició addicional segona de la Llei 6/1999 va establir que les referències a la xarxa bàsica d'abastament i a les xarxes secundàries que conté la Llei 4/1990 s'havien d'entendre referides a les instal·lacions de la xarxa Ter.Llobregat.
Amb la integració d'aquesta Llei en el Text refós de la legislació hidràulica de Catalunya, van adaptar-se les referències esmentades.
No obstant això, cal que també s'introdueixi l'adaptació de les referències en el text dels Estatuts, aprovats per Decret 210/1993, de 27 de juliol.
Finalment, la publicació de la Llei 31/2007, de 30 d'octubre, sobre procediments de contractació en el sector de l'aigua, l'energia, els transports i els serveis postals, per la qual s'incorporen a l'ordenament jurídic espanyol les directives 2004/17/CE del Parlament Europeu i del Consell, de 31 de març de 2004, sobre la coordinació dels procediments de contractació en els sectors de l'aigua, de l'energia, dels transports i dels serveis postals i la Directiva 92/13/CEE del Consell, de 25 de febrer, sobre coordinació de les disposicions legals, reglamentàries i administratives referents a l'aplicació de les normes comunitàries en els procediments d'adjudicació de contractes de les entitats que actuen en aquests sectors, així com la publicació de la Llei 30/2007, de contractes del sector públic, han determinat que es modifiqui l'article 25 dels Estatuts per tal com l'Ens d'Abastament d'Aigua està inclòs en l'àmbit d'aplicació de les normes esmentades.
Per tant, en compliment del mandat que conté l'article 40 del Decret legislatiu 3/2003, de 4 de novembre, pel qual s'aprova el Text refós de la legislació en matèria d'aigües de Catalunya, de conformitat amb el dictamen de la Comissió Jurídica Assessora, a proposta del conseller de Medi Ambient i Habitatge i d'acord amb el Govern,
S'aprova la versió modificada dels Estatuts de l'Ens d'Abastament d'Aigua que s'adjunta a l'annex.
Queda derogat el Decret 210/1993, de 27 de juliol, d'aprovació dels Estatuts de l'Ens d'Abastament d'Aigua creat per la Llei 4/1990, de 9 de març, d'ordenació de l'abastament d'aigua a l'àrea de Barcelona.
de l'Ens d'Abastament d'Aigua, denominat Aigües del Ter i del Llobregat, Empresa Pública.
1.1 L'Ens d'Abastament d'Aigua, que en el tràfic podrà usar el nom d'Aigües del Ter i del Llobregat, Empresa Pública, o Aigües Ter Llobregat, ATLL, és una entitat de dret públic de la Generalitat amb personalitat jurídica pròpia, que ajusta la seva activitat al dret privat i que es regeix per aquests Estatuts i per la legislació general sobre empreses públiques que li és aplicable.
1.2 Aigües del Ter i del Llobregat, com a empresa de la Generalitat de Catalunya, gaudeix de personalitat jurídica i d'un patrimoni propi i de plena capacitat d'actuar per acomplir els seus fins.
En conseqüència, pot adquirir, posseir, reivindicar, permutar, gravar o alienar qualsevol tipus de béns, concertar crèdits, establir contractes, executar i explotar obres i serveis, obligar-se, interposar recursos i executar les accions previstes en les lleis.
2.1 Constitueix l'objecte d'Aigües del Ter i del Llobregat, Empresa Pública, d'ara en endavant, l'Empresa, la gestió conjunta i coordinada de les concessions per a l'abastament en alta de les poblacions incloses en l'àmbit territorial que defineix el Decret legislatiu 3/2003, de 4 de novembre, pel qual s'aprova el Text refós de la legislació en matèria d'aigües de Catalunya, i la prestació del servei públic de competència de la Generalitat consistent en la producció i el subministrament d'aigua potable per a abastament de poblacions a través de la xarxa Ter-Llobregat, de conformitat amb el que preveuen sobre això el títol III i l'annex I de l'esmentat Text refós.
Les seves funcions inclouen la construcció, la conservació, la millora, la gestió i l'explotació de les instal·lacions de servei públic que formen part de l'esmentada xarxa Ter-Llobregat.
2.2 L'empresa podrà prestar serveis d'assessorament i assistència tècnica en matèries relacionades amb la seva activitat i complementàries o connexes amb aquestes i dur a terme les actuacions i les obres que l'Administració li encarregui.
Les entitats locals destinatàries de l'abastament d'aigua des de les instal·lacions de la xarxa Ter.Llobregat participen en l'Empresa mitjançant la incorporació dels seus representants en l'òrgan col·legiat de govern als efectes de coordinació i gestió conjunta que preveu la Llei.
El domicili legal de l'Empresa, per a qualsevol classe d'efectes judicials o administratius, radicarà a la seva seu a Sant Joan Despí, c.
El Consell d'Administració podrà acordar la modificació d'aquest domicili legal, que haurà de ser objecte de publicació.
Així mateix, es podran establir oficines o dependències en el dit municipi o en d'altres.
Adscripció orgànica i funcional
5.1 L'Empresa queda adscrita al Departament de Medi Ambient i Habitatge, mitjançant l'Agència Catalana de l'Aigua, als efectes que preveuen aquests Estatuts i els que deriven de la legislació aplicable a les empreses públiques de la Generalitat de Catalunya.
No obstant això, podrà relacionar-se directament amb la resta de departaments de la Generalitat i especialment amb el d'Economia i Finances pel que fa als assumptes de caràcter financer o pressupostari.
5.2 La prestació del servei a càrrec de l'Empresa se subjectarà a les disposicions normatives de caràcter tècnic que dicti l'Agència Catalana de l'Aigua.
6.1 Els òrgans de govern de l'Empresa són el Consell d'Administració i el/la president/a.
6.2 El Consell d'Administració exerceix de manera col·legiada l'autoritat superior de l'Empresa.
Els seus membres representen l'Administració de la Generalitat i les entitats locals destinatàries de l'abastament des de la xarxa Ter.Llobregat.
6.3 El/la president/a té la representació legal de l'Empresa i exerceix les funcions directives i executives superiors.
7.1 El Consell d'Administració està constituït pels membres següents:
En representació de la Generalitat:
a) Tres representants de l'Agència Catalana de l'Aigua: el seu/la seva director/a i els/les responsables de les àrees encarregades de l'elaboració de la planificació hidrològica i de l'execució de les infrastructures que s'hi preveuen.
b) El/La director/a general de Polítiques Ambientals i Sostenibilitat del Departament de Medi Ambient i Habitatge o el/la titular de la direcció general que tingui la competència en matèria de polítiques ambientals i sostenibilitat
c) El/ La gerent de l'Agència de Residus de Catalunya.
d) Un membre en representació del Departament competent en matèria d'economia i finances, proposat/da pel/per la conseller/a corresponent.
e) Un membre en representació del Departament competent en matèria de política territorial i obres públiques, proposat/da pel/per la conseller/a corresponent.
f) Un membre en representació del Departament competent en matèria d'indústria, proposat/da pel/per la conseller/a corresponent.
g) Un membre en representació del Departament competent en matèria de salut, proposat/da pel/per la conseller/a corresponent.
h) Un membre en representació del Departament competent en matèria d'agricultura, alimentació i acció rural, proposat/da pel/per la conseller/a corresponent.
i) Un membre en representació del Departament competent en matèria de governació i administracions públiques, proposat/da pel/per la conseller/a corresponent.
En representació de les entitats locals:
j) Cinc representants designats/des per l'Entitat Metropolitana de Serveis Hidràulics i Tractament de Residus.
l) Un/a representant designat/da pel Consell Comarcal del Maresme.
m) Un/a representant designat/da pel Consell Comarcal del Vallès Oriental.
n) Un/a representant designat/da pel Consell Comarcal del Vallès Occidental.
o) Un/a representant designat/da pel Consell Comarcal del Baix Llobregat.
p) Un/a representant designat/da pel Consell Comarcal de l'Anoia.
7.2 La representació de les entitats locals esmentada a l'apartat anterior s'incrementarà amb representants addicionals en cas que s'incorporin nous abastaments des del sistema Ter-Llobregat.
En aquest supòsit, per tal de mantenir la paritat entre el nombre de representants de les entitats locals i de la Generalitat, la representació de la Generalitat s'incrementarà amb el mateix nombre de representants addicionals, de conformitat amb la proposta del/de la conseller/a de Medi Ambient i Habitatge.
7.3 La composició del Consell d'Administració de l'Ens d'Abastament respon a criteris de representació i participació paritària de dones i homes.
A aquest efecte, es procurarà assolir la presència en aquest òrgan d'un nombre de dones que representi un mínim de la meitat del nombre total de persones vocals.
Nomenament dels membres del Consell d'Administració
8.1 Els membres del Consell d'Administració esmentats/des a les lletres d), e), f), g), h), i), j), k), l), m), n), o) i p) de l'apartat 1 de l'article anterior, així com els membres addicionals esmentats a l'apartat 2, són nomenats/des i separats/des d'acord amb les propostes formulades pels diversos òrgans i entitats representades i segons el que preveu l'article 17.1. de l'Estatut de l'empresa pública catalana.
8.2 Les propostes de designació de membres del Consell d'Administració podran incloure la d'un/a suplent del/de la titular corresponent.
9.1 El Consell d'Administració designa entre els seus membres, a proposta de les entitats locals, un/a vicepresident/a, que exercirà les funcions que li assigna l'article 18 en relació amb el règim de funcionament d'aquest òrgan col·legiat, i altres que li delegui el/la president/a o el mateix Consell.
9.2 El Consell d'Administració pot designar, així mateix, un/a conseller/a delegat/da que actuarà com a òrgan d'enllaç entre el mateix Consell i el/la president/a de l'Empresa en totes les matèries relatives a la gestió ordinària de l'entitat.
10.1 El/la president/a de l'Empresa el/la nomena el Govern de la Generalitat entre els membres del Consell d'Administració.
10.2 El/la president/a de l'Empresa ho és també del seu Consell d'Administració, i exerceix, en aquesta condició, les atribucions expressades a l'article 18.
Atribucions del Consell d'Administració
11.1 Són atribucions del Consell d'Administració:
a) Fixar les directrius generals d'actuació de l'Empresa i avaluar-ne periòdicament el compliment.
b) Aprovar inicialment el programa d'actuacions, d'inversió i de finançament, com també els pressupostos d'explotació i de capital de l'entitat, elevar-los a l'òrgan competent de la Generalitat i fer-ne el seguiment de l'execució.
d) Aprovar les operacions de crèdit o emprèstit a concedir per l'Empresa amb caràcter previ a les autoritzacions que siguin preceptives d'acord amb la normativa que sigui aplicable.
e) Aprovar els plans d'obres, instal·lacions i serveis a càrrec de l'Empresa, així com el programa d'explotació anual.
f) Autoritzar els actes d'adquisició, disposició, alienació o transacció de béns i drets quan la quantia de l'operació ultrapassi el 10% del pressupost anual de l'Empresa llevat de la contractació d'obres i serveis.
Aquests actes estaran subjectes a les autoritzacions que estableix l'article 26 de l'Estatut de l'empresa pública catalana.
g) Proposar la desafectació de béns de domini públic adscrits a l'Empresa o l'adscripció d'altres que no ho estiguin.
h) Autoritzar la signatura de convenis generals amb l'Administració de la Generalitat o altres entitats.
i) Autoritzar els contractes d'execució d'obres i prestació de serveis quan la seva quantia ultrapassi el 20% del pressupost anual de l'Empresa.
j) Proposar la constitució de societats públiques que en depenguin, o empreses mixtes, com també la participació en altres empreses, exercir els drets socials que en elles corresponguin a l'Empresa i establir els mecanismes de control o intervenció en el seu funcionament.
k) Aprovar el Reglament del servei públic que presta l'Empresa.
l) Elevar a l'òrgan competent de la Generalitat la proposta de tarifes a aplicar per tal que l'apliqui.
m) Establir normes complementàries per regular la intervenció de les entitats subministradores en la percepció de la tarifa de titularitat de l'Empresa.
n) Establir les condicions generals d'incorporació de nous abastaments al proveïment des de la xarxa del sistema Ter-Llobregat.
p) Proposar l'elaboració de disposicions generals i emetre informe sobre les que li siguin sotmeses.
q) Fixar els criteris generals d'explotació coordinada de les diverses xarxes en relació amb les administracions afectades i les entitats subministradores.
r) Acordar la proposta de delegacions a què es refereix l'article 27.3.
s) Controlar l'actuació de la resta d'òrgans de govern de l'entitat.
t) Proposar i aprovar la normativa i instruccions internes que regeixen els contractes que subscrigui l'Empresa, en els termes que li siguin aplicables segons la legislació general vigent en aquesta matèria.
11.2 Les funcions i atribucions esmentades a les lletres g), m) i p) precedents podran ser delegades, totalment o parcialment, en el/la president/a.
Atribucions del/de la president/a
Corresponen al/a la president/a les atribucions que segueixen:
b) Proposar anualment al Consell d'Administració el programa d'actuacions, inversions, finançament i els pressupostos d'explotació i de capital.
c) Contraure els compromisos econòmics que no constitueixin operació de crèdit.
d) Ordenar els pagaments de l'entitat, d'acord amb el que disposa la normativa aplicable en aquesta matèria.
e) Aprovar els projectes d'obres, d'instal·lacions i de serveis.
f) Atorgar i formalitzar, amb l'autorització, si escau, del Consell d'Administració, tots els contractes i convenis, inclosos els actes de disposició sobre béns i drets del patrimoni de l'entitat sens perjudici de la delegació de la seva signatura.
L'atorgament dels actes de disposició sobre el patrimoni de l'entitat estarà subjecte a les autoritzacions exigibles conforme a l'article 26 de l'Estatut de l'empresa pública catalana.
g) Exercir la direcció superior i la inspecció de la prestació del servei, l'execució de les obres i el funcionament de les instal·lacions, tot prenent les disposicions convenients en execució de les instruccions emanades del Consell d'Administració.
h) Presentar al Consell d'Administració la proposta de tarifes a aplicar.
i) Proposar a l'Agència Catalana de l'Aigua la incorporació de nous abastaments, o l'ampliació dels existents a la xarxa del sistema Ter.Llobregat, amb aplicació de les condicions generals fixades pel Consell d'Administració, el qual, en tot cas, n'haurà de ser informat.
j) Exercir les facultats i complir les obligacions que corresponguin a l'Empresa com a beneficiària en els expedients d'expropiació forçosa.
k) Dirigir la selecció i contractació del personal de l'Empresa.
l) Exercir la direcció superior del personal.
m) Representar l'Empresa i el seu Consell d'Administració davant de tota classe de persones i entitats i, en particular, interposar accions i comparèixer en procediments administratius i judicials, i donar compte al Consell d'Administració, amb facultat per conferir mandats a procuradors/procuradores i/o lletrats/lletrades que representin i defensin l'entitat.
n) Exercir totes les funcions que li siguin delegades i qualsevol altra no expressament atribuïda a un altre òrgan de l'Empresa, llevat de les que es refereixen a assumptes en els quals s'hagi de produir un acte del Parlament de Catalunya, o aquest hagi de tenir-ne coneixement, que recauran sobre el Consell d'Administració.
o) Fixar les bases d'organització dels serveis de l'entitat, aprovar-ne la plantilla i establir el procediment general de selecció i admissió del personal.
p) Autoritzar l'exercici d'accions i recursos i la compareixença en els procediments d'interès de l'Empresa.
13.1 El/la director/a o gerent de l'Empresa el nomena el Consell d'Administració a proposta del/de la president/a i exercirà les funcions que aquest/a o el mateix Consell li encomanin.
13.2 Per a l'exercici de les funcions executives a càrrec seu, el/la president/a pot designar un/a o més directors/es d'àrea que s'integraran com a personal de direcció en la plantilla de l'entitat.
13.3 Les funcions i atribucions esmentades a les lletres d), e), f), g), j), k), l). o) i p) de l'article 12 poden ser delegades, totalment o parcialment, en el/la director/a o gerent o, si s'escau, en els/les directors/es d'àrea.
Règim de funcionament del Consell d'Administració
14.1 El Consell d'Administració es reunirà quan sigui convocat pel/per la president/a a iniciativa pròpia o a petició d'un nombre dels seus membres no inferior a cinc.
El nombre mínim de reunions a l'any serà de quatre.
14.2 La convocatòria de la sessió, amb l'ordre del dia corresponent, s'ha de notificar als membres del Consell amb una antelació mínima de quaranta-vuit hores, llevat de cas d'urgència apreciada pel/per la president/a, urgència que s'ha de fer constar en la convocatòria.
14.3 Es podrà preveure una segona convocatòria de la sessió en previsió del cas que per a la primera no hi hagués quòrum suficient d'assistents.
14.4 En la formació de l'ordre del dia de les sessions, el/la president/a tindrà en compte les propostes dels membres formulades amb l'antelació suficient.
Reunions sense convocatòria prèvia
El Consell d'Administració quedarà constituït vàlidament, sense convocatòria o si en falta algun dels requisits, quan estiguin reunides totes les persones que en són membres i ho acordin per unanimitat.
El quòrum per a la constitució vàlida del Consell d'Administració en primera convocatòria és el de la majoria absoluta de les seves persones membres designades.
En segona convocatòria, el quòrum s'assolirà amb l'assistència d'una tercera part de les persones membres.
Delegació de representació i vot
17.1 Les persones membres del Consell d'Administració podran delegar la seva representació i el vot en una altra de les seves persones vocals per a sessions determinades.
17.2 Les delegacions de representació de vot, que s'hauran de conferir per escrit, s'han de comunicar al/a la president/a al començament de la sessió de què es tracti i s'han de fer constar en acta.
Funcions del president del Consell d'Administració
18.1 Correspon al/a la president/a del Consell d'Administració assegurar el compliment de les lleis i la regularitat de les deliberacions d'aquest Consell, formar l'ordre del dia, convocar, presidir, suspendre i aixecar les sessions, donar el vist-i-plau a les actes i vetllar pel compliment dels acords.
18.2 Les funcions atribuïdes al/a la president/a en l'apartat precedent les exercirà el/la vicepresident/a en cas de vacant, absència o malaltia d'aquell/a.
Si també faltés el/la vicepresident/a, assumirà les funcions esmentades el conseller o consellera més antic/antiga.
En cas que més d'un conseller o consellera tinguin la mateixa antiguitat, les exercirà el/la de més edat.
Secretaria del Consell d'Administració
19.1 El/la president/a designarà un/a secretari/secretària del Consell que, en cas de no ser-ne membre, assistirà a les seves sessions amb veu i sense vot.
19.2 Són funcions del/de la secretari/ària fer les convocatòries, preparar les sessions, estendre'n l'acta, donar fe dels acords i tramitar-los per a la seva execució.
20.1 Els acords del Consell d'Administració seran adoptats amb el vot favorable de la majoria dels/de les assistents, llevat dels relatius a les matèries pressupostàries, tarifes, planificació d'inversions, condicions de connexió de nous abastaments a la xarxa Ter.Llobregat i forma de prestació del servei, pels quals es requerirà el vot favorable dels dos terços, també dels/de les assistents.
Els acords que requereixin la majoria qualificada de dos terços es podran adoptar, transcorregut un mes des de la primera votació, per majoria simple.
20.2 No podrà ser objecte d'acord cap assumpte que no figuri inclòs en l'ordre del dia, llevat que en sigui declarada la urgència per acord de la majoria absoluta dels/de les assistents, i amb un quòrum suficient per a la vàlida constitució en primera convocatòria.
20.3 En tots els supòsits, el vot del/de la president/a dirimirà els empats.
Les persones membres del Consell que facin constar en acta el seu vot contrari a un acord adoptat queden exemptes de la responsabilitat que, si s'escau, pugui derivar-se'n.
Si els acords consisteixen a formular propostes, peticions o reclamacions a un òrgan de l'Administració, els vots particulars dels membres s'han de fer constar expressament en la documentació a presentar.
Les normes aplicables al funcionament dels òrgans col·legiats de l'Administració de la Generalitat de Catalunya seran supletòries de les incloses als articles precedents pel que fa al funcionament del Consell d'Administració.
L'Empresa, com a entitat de dret públic, està subjecta a les disposicions del Decret legislatiu 3/2003, de 4 de novembre, pel qual s'aprova el Text refós de la legislació en matèria d'aigües de Catalunya, i del Decret legislatiu 2/2002, de 24 de desembre, pel qual s'aprova el Text refós de la Llei 4/1985, de 29 de març, de l'Estatut de l'empresa pública catalana.
24.1 Quan l'Empresa exerceix funcions públiques, pròpies o delegades per l'Administració competent, s'ha d'ajustar a l'ordenament jurídic administratiu, al qual restaran, així mateix, subjectes els actes derivats de les relacions de tutela amb l'Administració de la Generalitat, en virtut de l'adscripció que s'efectua a l'article 5.
Contra els actes i els acords de l'Empresa subjectes al dret administratiu, es pot interposar recurs d'alçada davant el/la conseller/a de Medi Ambient i Habitatge, i la resolució esgota la via administrativa a l'efecte d'impugnació en via contenciosa administrativa, d'acord amb la legislació general.
24.2 No obstant el que s'indica a l'apartat anterior, quan els actes o acords es refereixin a les activitats de l'Empresa com a concessionària o titular dels drets sobre les aigües públiques, el recurs s'ha d'interposar davant el director/la directora de l'Agència Catalana de l'Aigua.
Subjecció al dret privat i règim jurídic dels contractes
25.1 L'Empresa sotmet la seva activitat a les normes del dret mercantil, civil o laboral, d'acord amb la naturalesa de l'acte de què es tracti.
25.2 Tots els contractes que l'Empresa realitzi per a la construcció, la instal·lació i l'explotació del servei d'abastament d'aigua a càrrec seu, així com els que regulin les seves relacions de subministrament amb els/les destinataris/destinatàries de l'abastament estaran sotmesos a la Llei 31/2007, de 30 d'octubre, sobre procediments de contractació en els sectors de l'aigua, l'energia, els transports i els serveis postals, i a la futura normativa que reguli la matèria o que substitueixi l'existent.
25.3 El règim jurídic aplicable als contractes no inclosos a l'apartat anterior és el que resulti de l'aplicació de la legislació general vigent en matèria de contractes del sector públic.
25.4 Es designarà, així mateix, d'acord amb la normativa aplicable, una mesa de contractació de l'Empresa amb la composició següent:
President/a de la mesa: el/la director/a o el/la gerent de l'Empresa, sens perjudici de la possibilitat de delegar l'exercici de les funcions corresponents en els/les directors/es d'àrea previstos/es a l'article 13.2.
Vocals: fins a tres designats/designades pels/per les directors/es d'àrea previstos/es a l'article 13.2.
Secretari/secretària: un lletrat/lletrada de la plantilla de l'Empresa.
25.5 El Departament d'Economia i Finances haurà d'autoritzar amb caràcter previ la formalització de contractes de caràcter patrimonial en els supòsits que preveu expressament l'Estatut de l'empresa pública catalana.
Règim d'impugnació dels actes i acords de l'Empresa
Quant als acords i actes dels òrgans de l'Empresa i de les pretensions que se'n dedueixin, coneixerà de la jurisdicció que pertoqui en cada cas, sense que calgui formular la reclamació prèvia en via administrativa.
Exercici de funcions pròpies i encàrrecs de gestió
27.1 Per a l'acompliment del seu objecte, l'Empresa realitzarà els estudis i projectes, planificarà i executarà les obres de captació, tractament, conducció, emmagatzematge i distribució; establirà i gestionarà directament o indirectament els serveis per a l'explotació de les instal·lacions; obtindrà i administrarà les concessions i altres drets sobre l'aigua per a abastament de l'àrea servida i coordinarà l'explotació de les instal·lacions que formen les diverses xarxes locals; assistirà les entitats locals i hi col·laborarà per a la prestació del servei de la competència d'aquestes inclosa la construcció i explotació de les xarxes locals i durà a terme totes les activitats econòmiques i industrials relacionades amb el servei públic a càrrec seu.
27.2 Els òrgans i les entitats de l'Administració hidràulica podran delegar i encomanar a l'Empresa l'exercici d'actuacions en els termes que estableix l'article 2.2 d'aquests Estatuts, mitjançant la signatura, si s'escau, dels convenis oportuns.
En aquest sentit, pel que fa als encàrrecs de gestió, Aigües Ter Llobregat té la condició de mitjà propi i servei tècnic, als efectes del que preveuen els articles 4.1.n) i 24.6 de la Llei 30/2007, de contractes del sector públic, de l'Administració de la Generalitat i l'Agència Catalana de l'Aigua.
El règim al qual s'hauran de subjectar els encàrrecs de gestió que li confereixin serà el que preveu el corresponent conveni que, com a mínim, inclourà l'abast de l'encàrrec, la previsió de costos i el sistema de finançament de l'encàrrec.
Aigües Ter Llobregat no pot participar en licitacions públiques de l'Administració i l'ens respecte del qual té la condició de mitjà propi.
Amb l'autorització del Govern de la Generalitat, l'Empresa podrà delegar en les entitats locals del seu àmbit la gestió d'algunes de les funcions que li són encomanades.
L'Empresa efectuarà la inspecció general dels seus serveis per garantir-ne l'eficàcia de la prestació i, especialment:
a) La seguretat, regularitat i continuïtat del subministrament d'aigua a través de les instal·lacions de la xarxa Ter.Llobregat, en les condicions fisicoquímiques i bacteriològiques exigides per la legislació aplicable en cada moment.
b) La qualitat de les obres i subministraments que l'Empresa executa i rep.
c) L'encert de la gestió, tot respectant les competències que les lleis reconeixen a les diverses administracions públiques i els drets de les persones usuàries.
Repartiment i assignació de les dotacions d'aigua
L'empresa podrà adoptar, amb autorització de l'Agència Catalana de l'Aigua i en exercici de les seves funcions de coordinació de l'explotació de les instal·lacions que integren el sistema Ter.Llobregat, decisions sobre el repartiment i l'assignació a les diferents xarxes de les dotacions d'aigua disponibles, a fi d'atendre les variacions estacionals de la demanda i garantir l'equilibri del subministrament del conjunt de municipis servits per aquest sistema d'abastament.
L'Empresa prestarà el servei públic a càrrec seu de forma directa o indirecta; en aquest darrer cas, mitjançant els contractes oportuns de prestació de serveis.
Així mateix, es podran constituir societats públiques, empreses mixtes o d'un altre tipus, de conformitat amb els requisits que estableix l'Estatut de l'empresa pública catalana, a les quals podrà encomanar-se, totalment o parcialment, l'execució de les obres i la prestació dels serveis en relació amb les diverses xarxes.
Règim jurídic aplicable al personal i al seu procés de contractació
31.1 El personal de la plantilla de l'Empresa serà seleccionat i contractat d'acord amb el procediment general aprovat pel/per la president/a, i amb subjecció a la legislació específica que regula aquesta matèria, especialment a les normes convencionals que puguin subscriure l'Empresa amb els/les representants dels treballadors i de les treballadores i conforme als principis de mèrit, capacitat i publicitat.
31.2 Les relacions entre l'entitat i el seu personal es regiran per les normes del dret laboral i, si s'escau, del dret civil o mercantil que siguin aplicables en relació amb cada funció i categoria.
Els/Les funcionaris/funcionàries públics/públiques pertanyents a cossos de l'Administració de la Generalitat de Catalunya que ocupin un lloc de treball de la plantilla de l'Empresa passaran a la situació administrativa que sigui aplicable de la legislació en matèria de funció pública.
Funcions del personal envers el servei i les instal·lacions de la xarxa
El personal de l'Empresa exercirà les funcions d'inspecció, vigilància, protecció i defensa del servei públic que presta l'entitat i, quan s'escaigui, del conjunt d'instal·lacions, béns i drets que integren la xarxa del Ter.Llobregat, sens perjudici de les facultats que preveu l'article 33 del Text refós de la legislació en matèria d'aigües, aprovat per Decret legislatiu 3/2003, de 4 de novembre.
34.1 L'Empresa és la titular de les obres i les instal·lacions que executi amb càrrec als seus recursos propis, i pot rebre l'adscripció d'altres per raó dels serveis que li correspon prestar.
34.2 Es portarà un inventari detallat de tots els béns i drets dels quals l'Empresa sigui titular o en tingui l'adscripció.
34.3 El règim dels béns de domini públic adscrits a l'Empresa per al compliment del seu objecte i dels que, adquirits per qualsevol títol, integren el seu patrimoni, el regularan les disposicions dels articles 23, 25 i 26 de l'Estatut de l'empresa pública catalana i els concordants de la Llei de patrimoni de la Generalitat.
El Consell d'Administració, sense necessitat d'una declaració expressa de desafectació, podrà acordar el desballestament i, si s'escau, l'alienació del material o instal·lacions fora d'ús.
Els recursos econòmics de l'Empresa els constitueixen:
a) El producte de les tarifes per la prestació del servei públic a càrrec seu.
b) El rendiment dels béns que li siguin adscrits i dels béns i drets que adquireixi en l'exercici de les seves funcions.
c) Les quantitats a percebre, si escau, en concepte de quota de connexió o d'aportació de capital per la incorporació de nous abastaments o l'ampliació dels existents.
d) Les assignacions pressupostàries de la Generalitat i dels seus organismes autònoms i, si escau, de les corporacions locals representades en la mateixa Empresa i d'altres administracions públiques.
e) Les subvencions, les aportacions voluntàries o les donacions que li concedeixin qualssevol persones públiques o privades.
f) Les remuneracions per l'estudi i la redacció de projectes, la direcció i l'execució de les obres que li siguin encomanades i també les que procedeixin de la prestació d'altres serveis facultatius i tècnics.
g) Els ingressos obtinguts pel reintegrament de les operacions de crèdit concedides d'acord amb l'article 11.d).
h) Qualssevol altres que li pertoqui d'acord amb les lleis que siguin aplicables.
Criteris per a la fixació de les tarifes
La política tarifària de l'Empresa respondrà al criteri que l'import de les tarifes per la prestació del servei juntament amb la quota de connexió a satisfer pels nous abastaments i per les ampliacions permeti cobrir els costos de prestació dels serveis, incloses les despeses d'explotació i gestió, les càrregues financeres, l'import de les inversions i amortitzacions i els impostos exigibles que no gravin, si escau, el benefici.
Determinació de les tarifes en casos especials
Les tarifes que pertoqui percebre a l'Empresa per la prestació del servei d'abastament d'aigua a través de les xarxes locals es calcularan, si s'escau, separadament, de la que correspongui per la prestació del servei d'abastament des de les instal·lacions de la xarxa Ter-Llobregat, sens perjudici de la seva aplicació i percepció conjunta quan així resulti de la forma en què es presti el dit servei.
Tràmits per a l'aprovació de les tarifes
38.1 El Consell d'Administració de l'Empresa, amb aplicació dels criteris inclosos als articles precedents, aprovarà la proposta de tarifes de l'entitat i l'elevarà a l'òrgan competent de la Generalitat per tal que la tramiti de conformitat amb la normativa reguladora dels preus intervinguts.
38.2 Amb caràcter previ a la proposta es donarà audiència a les entitats locals afectades.
L'Empresa facturarà l'aigua servida des de les instal·lacions que integren la xarxa Ter-Llobregat, periòdicament i d'acord amb els criteris establerts pel Consell d'Administració, a les entitats subministradores d'aigua encarregades de l'abastament domiciliari, d'acord amb la tarifa aprovada i en funció del volum rebut per cadascuna.
En els supòsits de prestació del servei des d'una xarxa local a què fa referència l'article 37.1.d) del Decret legislatiu 3/2003, l'Empresa facturarà també a les entitats subministradores encarregades de l'abastament domiciliari de l'aigua servida des de les instal·lacions gestionades per l'Empresa, segons la tarifa del servei aprovada per a cada xarxa local.
Programa d'actuació, d'inversions i de finançament
40.1 El/La president/a ordenarà anualment l'elaboració d'un programa d'actuació, d'inversions i de finançament de les activitats de l'Empresa en la forma prevista a l'article 28 del Text refós de la Llei de l'Estatut de l'Empresa Pública Catalana i d'acord amb les normes que siguin aplicables dictades pel Departament d'Economia i Finances per a l'elaboració dels pressupostos, i el presentarà al Consell d'Administració, el qual haurà d'aprovar-lo inicialment i trametre'l, a través del Departament de Medi Ambient i Habitatge, que haurà d'informar del contingut del programa al Departament d'Economia i Finances abans de l'1 de juny.
40.2 El Consell d'Administració haurà d'aprovar abans del 31 de maig de cada any el programa corresponent a l'exercici següent.
41.1 Els pressupostos de l'Empresa s'elaboraran conforme a les disposicions dels articles 13, 14, 15 i 30 de l'Estatut de l'empresa pública catalana i a les normes que siguin aplicables dictades pel Departament d'Economia i Finances per a l'elaboració dels pressupostos, i es presentaran al Consell d'Administració abans del començament de l'exercici de què es tracti.
41.2 Així mateix, el president formularà anualment la memòria, el balanç i els comptes de l'exercici, ajustats a la previsió del Pla general de comptabilitat pública, que hauran de ser aprovats en els primers tres mesos de l'exercici pel Consell d'Administració abans de trametre'ls al Govern de la Generalitat.
La documentació presentada contindrà, si s'escau, la proposta de distribució del resultat de l'exercici, amb indicació del percentatge adreçat a la constitució de reserves o d'altres finalitats.
41.3 Als efectes del que disposen aquest article i el precedent, s'entendrà en tot cas que l'exercici econòmic coincideix amb l'any natural.
42.1 El Consell d'Administració de l'Empresa podrà formalitzar les operacions de crèdit de l'entitat amb independència de la seva quantia, sempre dins de l'import fixat pel Parlament i d'acord amb les característiques que siguin fixades o aprovades per a cada operació.
No caldrà autorització per a les operacions de tresoreria l'import de les quals no excedeixi el deu per cent del pressupost de l'entitat per a l'exercici de què es tracti.
42.2 L'Empresa podrà prestar avals en favor de les empreses en les quals participi, amb els límits i les finalitats que siguin fixats pel Parlament o, si s'escau, pel Govern de la Generalitat.
Fiscalització i règim comptable
43.1 L'Empresa resta sotmesa al règim de comptabilitat pública en els termes que preveu el Text refós de la Llei de finances públiques de Catalunya.
43.2 La subjecció al règim de comptabilitat pública comporta l'obligació de retre comptes de les operacions, sigui quina sigui la seva naturalesa, a la Sindicatura de Comptes.
43.3 L'Empresa portarà la seva comptabilitat segons els procediments més adequats a l'índole de les seves operacions, de manera que permeti un coneixement adequat i un control efectiu de les seves activitats i els seus costos.
El control financer de l'Empresa s'efectuarà mitjançant procediments d'auditoria i d'acord amb les previsions de l'article 16 de l'Estatut de l'empresa pública catalana.